### | | | | --- | --- | | | | | --- | | **Byråd** 25. september 2018 Sagsnr. 710-2018-8055 Dok.nr. 710-2018-245071 Sagsbehandler DPJHNE | | 147.                Forslag til Lokalplan nr. 385 - Plejecenter på [adresse] i [adresse] - Åbent

###

|  |  |
| --- | --- |
| Tidl. politisk behandling | PU, 12.06.18, pkt. 29 |
| Forventet sagsgang | PU, ØK, BY, høring, PU, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til forslag til
”Lokalplan nr. 385 – Plejecenter på [adresse] i [adresse]”.

Lokalplanområdet ligger ved [adresse] i [adresse] og er på ca.
10.600 m². Området afgrænses mod vest af åben mark, mod nord af tæt-lav
bebyggelse ved [adresse], mod øst af et mindre boligområde øst for [adresse] og
mod syd af Voldum-Rud vej og en landejendom. Lokalplanområdet skråner lidt mod
vest, med et fald på 3 meter over en strækning på ca. 110 meter.

Størstedelen af området er ejet af Favrskov Kommune og en
mindre del er privatejet.

Formålet med lokalplanen er at give mulighed for at udvide
antallet af plejeboliger i [adresse] fra 10 til 20 boliger og udvide
servicearealet i centret med ca. 120 m², så der i alt tilbygges ca. 780 m². Tilbygningen
ønskes opført i en etage og placeres langs lokalplanområdets nordlige
afgrænsning, vinkelret på den eksisterende bygning. Bygningerne danner derved
ramme omkring et grønt fælles opholdsareal. Samtidig sikres der mulighed for at
anlægge flere parkeringspladser i tilknytning til plejecentret.

De overordnede principper for lokalplanens afgrænsning og
indhold, herunder bebyggelsens højde og parkeringsarealernes placering, er
forankret i den startredegørelse, der blev behandlet i Planudvalgets møde 12. juni
2018 i sagen om igangsætning af lokalplan for udvidelse af Amanda Kristoffersen.

Lokalplanen giver mulighed for at opføre byggeri i 1 etage
og op til 8,5 meters højde med tilhørende parkeringspladser. I
lokalplanforslaget fastlægges hvor bebyggelse og parkering kan placeres, mens
den resterende del af grunden udlægges til grønt fælles friareal.

**VURDERING**

Tilbygningen påtænkes opført i
en etage nordvest for den eksisterende bygning, og der er i lokalplanarbejdet i
særlig grad lagt vægt på, at der sikres arkitektonisk sammenhæng mellem den
bestående og den planlagte bebyggelse.

Bebyggelsens placering er
fastlagt for at sikre et godt samspil mellem bebyggelsen og de grønne
friarealer, hvor bebyggelsens boliger samler sig omkring plejecentrets have.

De eksisterende parkerings- og
adgangsforhold til centret fastholdes, men der åbnes mulighed for, at der kan
etableres flere parkeringspladser på den bestående parkeringsplads syd for
bebyggelsen ud mod Voldum-Rud Vej eller langs Toftevej, hvis dette skulle blive
nødvendigt.

**ØKONOMI**

Byrådet har i Budget 2018-21 afsat 400.000 kr. i 2018 og
2,0 mio. kr. i 2019 til afholdelse af de kommunale udgifter til en udvidelse af
antallet af plejeboliger i [adresse] fra 10 til 20 samt udvidelse af
servicearealet med 120 m2.

**INDDRAGELSE**

Borgerinddragelse og kommunikation om lokalplanforslaget
sker efter reglerne i planloven. Det er et selvstændigt mål med planloven, at
offentligheden i videst muligt omfang inddrages i planlægningsarbejdet.

Der er 3. april 2018 afholdt et offentligt borgermøde på
[adresse] i [adresse]. Her havde beboere, pårørende, byrådsmedlemmer,
Ældrerådet, Handicaprådet, medarbejdere og borgere i lokalområdet mulighed for
at komme med input og ønsker til projektet. I lokalplanens udarbejdelse er det
forsøgt at tage hensyn til de fremkomne bemærkninger og forslag.

Når Byrådet har godkendt lokalplanforslaget, skal det
offentliggøres ved annoncering på kommunens hjemmeside med en indsigelsesfrist,
som af Teknik og Kultur anbefales fastlagt til fire uger. Herved anvendes
planlovens muligheder for fastsættelse af en reduceret høringsperiode, hvilket
skønnes rimeligt i denne sag, idet der har været afholdt et åbent borgermøde
forud for udarbejdelsen af lokalplanen.

**INDSTILLING**

Direktøren for Teknik og Kultur indstiller til Byrådet:

1.    At forslag til ”Lokalplan
385 – Plejecenter på [adresse] i [adresse]” godkendes og fremlægges i offentlig
høring i fire uger.

**BESLUTNING**

***Planudvalget, 4. september 2018:***

Fraværende:Anne Olesen

Indstilles godkendt.

***Økonomiudvalget, 18. september 2018:***

Fraværende:Kristina Schmidt, Stig Paulsen

Indstilles godkendt.

**Bilag**

|  |  |
| --- | --- |
| Forslag til Lokalplan nr. 385 - Plejecenter på [adresse] i [adresse] |